Jēkabpils novads (2009—2021)

Jēkabpils novads bija pašvaldība Sēlijā. Novadu izveidoja 2009. gadā, apvienojoties bijušā Jēkabpils rajona Ābeļu, Dignājas, Dunavas, Kalna, Leimaņu, Rubenes un Zasas pagastiem. Robežojās ar Jēkabpils pilsētu, kā arī Salas, Viesītes, Aknīstes, Ilūkstes un pa Daugavu ar Daugavpils, Līvānu un Krustpils novadiem. Novada administrācija atradās Rīgas ielā 150a Jēkabpilī (Jēkabpils pilsēta neietilpa novadā).

Pēc 2021. gada Administratīvi teritoriālās reformas novadā, izveidojot jaunu Jēkabpils novadu, iekļauts Aknīstes pagasts, Aknīstes pilsēta, Asares pagasts, Atašienes pagasts, Ābeļu pagasts, Dignājas pagasts, Dunavas pagasts, Elkšņu pagasts, Gārsenes pagasts, Jēkabpils valstspilsēta, Kalna pagasts, Krustpils pagasts, Kūku pagasts, Leimaņu pagasts, Mežāres pagasts, Rites pagasts, Rubenes pagasts, Salas pagasts, Saukas pagasts, Sēlpils pagasts, Variešu pagasts, Viesītes pagasts, Viesītes pilsēta, Vīpes pagasts un Zasas pagasts.

 Daba 
Novads atradās Daugavas kreisajā krastā, tā virsu veido Aknīstes nolaidenums, tā reljefs bija vāji viļņots. Dabiski labi drenēti, daļēji pārskaloti morēnas līdzenumi mijās ar plašām pārmitrām ieplakām un augsto purvu masīviem. Augstums pārsvarā 90–125 m v.j.l., augstākais punkts bija Kiocu kalns (143,7 m) pie Leimaņiem.

 Vēsture 
Līdz 13. gadsimtam šeit atradās sēļu Kalves zeme. Livonijas ordeņa valsts laikā novads atradās Sēlpils fogtejas un Daugavpils komturejas teritorijā.
Kurzemes un Zemgales hercogistes laikā tagadējā novada teritorija atradās daļēji Sēlpils, daļēji Daugavpils draudzes novada teritorijā.
1819. gadā Sēlpils virspilskunga tiesas teritorijā izveidoja Jaunjelgavas apriņķi.
1924. gadā Jaunjelgavas apriņķis tika pārdēvēts par Jēkabpils apriņķi. 1949. gada 31. decembra administratīvi teritoriālās reformas rezultātā tas pārveidots par Jēkabpils rajonu. 2009. gadā izveidots Jēkabpils novads, kurš 2021. gadā tika reorganizēts.

 Teritoriālais iedalījums 
Novadā bija apvienoti Ābeļu, Dignājas, Dunavas, Kalna, Leimaņu, Rubenes un Zasas pagasti.

 Apdzīvotās vietas 

 Iedzīvotāji 
 Etniskais sastāvs 

 Pašvaldība 

 Tautsaimniecība 

 Izglītība 

 Sports 

 Kultūra 

 Reliģija 

 Ievērojami novadnieki 
 Rainis (Jānis Pliekšāns, 1865-1929), dzejnieks, dramaturgs, tulkotājs, teātra darbinieks un politiķis
 Jānis Akuraters (1876-1937), dzejnieks, rakstnieks un politiķis
 Krišjānis Ļūļaks (1883—1981), Latvijas Bruņoto spēku pulkvežleitnants
 Pēteris Dardzāns (1889-1985), tautsaimnieks, latviešu strēlnieku virsnieks, vēsturnieks
 Aleksandrs Grīns (1895-1941), rakstnieks un tulkotājs

 Ievērojamas vietas 

 Attēlu galerija 

 Atsauces 

 Ārējās saites 



Kategorija:Latvijas bijušie novadi